Document ID: 32003D0316

Απόφαση της Επιτροπής
της 28ης Μαρτίου 2003
για την κατανομή των ποσοτήτων των ελεγχομένων ουσιών που επιτρέπονται για βασικές χρήσεις στην Κοινότητα κατά το 2003 δυνάμει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου
[κοινοποιηθείσα υπό τον αριθμό Ε(2003) 747]
(Τα κείμενα στην αγγλική, γαλλική, γερμανική, δανική, ισπανική, ιταλική, ολλανδική, πορτογαλική, σουηδική και φινλανδική γλώσσα είναι τα μόνα αυθεντικά)
(Κείμενο που παρουσιάζει ενδιαφέρον για τον ΕΟΧ)
(2003/316/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος(1), όπως τροποποιήθηκε τελευταία από την απόφαση 2003/160/ΕΚ της Επιτροπής(2), και ιδίως το άρθρο 3 παράγραφος 1 και το άρθρο 7,
Εκτιμώντας τα ακόλουθα:
(1) Η Κοινότητα έχει ήδη εξαλείψει σταδιακά την παραγωγή και την κατανάλωση χλωροφθορανθράκων, άλλων πλήρως αλογονωμένων χλωροφθορανθράκων, των halons, του τετραχλωράνθρακα, του 1,1,1-τριχλωροαιθανίου, των υδροβρωμοφθορανθράκων και του βρωμοχλωρομεθανίου.
(2) Κάθε χρόνο η Επιτροπή έχει την υποχρέωση να καθορίζει τις βασικές χρήσεις για τις ως άνω ελεγχόμενες ουσίες, τις ποσότητες που επιτρέπεται να χρησιμοποιηθούν και τις εταιρείες που δύνανται να τις χρησιμοποιήσουν.
(3) Η απόφαση IV/25 των συμβαλλομένων μερών του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος, στο εξής "το πρωτόκολλο του Μόντρεαλ", απαριθμεί τα κριτήρια που χρησιμοποιούνται από την Επιτροπή για τον προσδιορισμό των βασικών χρήσεων και εγκρίνει την παραγωγή και την κατανάλωση που είναι απαραίτητες προκειμένου να ικανοποιηθούν οι βασικές χρήσεις ελεγχομένων ουσιών.
(4) Η απόφαση X/19 των συμβαλλομένων μερών του πρωτοκόλλου του Μόντρεαλ εγκρίνει την παραγωγή και την κατανάλωση που είναι απαραίτητες προκειμένου να ικανοποιηθούν οι βασικές χρήσεις ελεγχομένων ουσιών οι οποίες απαριθμούνται στα παραρτήματα Α και Β του πρωτοκόλλου του Μόντρεαλ για εργαστηριακές και αναλυτικές χρήσεις, ως αναφέρονται στο παράρτημα IV της έκθεσης της έβδομης συνόδου των μερών, υπό την επιφύλαξη των προϋποθέσεων που ορίζει το παράρτημα II της έκθεσης της έκτης συνόδου των μερών, των διατάξεων της απόφασης VII/11 και της απόφασης XI/15 των συμβαλλομένων μερών του πρωτοκόλλου του Μόντρεαλ.
(5) Οι ουσίες που απαιτούνται για βασικές χρήσεις οι οποίες δεν απαριθμούνται στα παραρτήματα Α και Β του πρωτοκόλλου του Μόντρεαλ πρέπει να εγκρίνονται ειδικά από τα μέρη. Η απαίτηση αυτή ισχύει για βασικές χρήσεις των υδροβρωμοφθορανθράκων και του βρωμοχλωρομεθανίου που απαριθμούνται στο παράρτημα Γ του πρωτοκόλλου του Μόντρεαλ.
(6) Σύμφωνα με την παράγραφο 3 της απόφασης XII/2 της δωδέκατης συνόδου των μερών του πρωτοκόλλου του Μόντρεαλ όσον αφορά μέτρα για να διευκολυνθεί η μετάβαση σε εισπνευστήρες καθορισμένης δόσης (MDI) χωρίς χλωροφθοράνθρακες, η Αυστρία, το Βέλγιο, η Γαλλία, η Γερμανία, η Δανία, το Ηνωμένο Βασίλειο, η Ιρλανδία, οι Κάτω Χώρες, το Λουξεμβούργο, η Νορβηγία, η Πορτογαλία και η Φινλανδία προσδιόρισαν πρόσφατα ότι οι χλωροφθοράνθρακες (CFC) δεν είναι πλέον βασικοί για την παρασκευή ειδικών CFC-MDI με αγωνιστές βήτα βραχείας δράσεως(3). Βάσει του άρθρου 4 παράγραφος 4 σημείο i) στοιχείο β) του κανονισμού (ΕΚ) αριθ. 2037/2000, αποτρέπεται η χρήση και η διάθεση στην αγορά των CFC, εκτός εάν θεωρούνται βασικοί υπό τους όρους που περιγράφονται στο άρθρο 3 παράγραφος 1 του εν λόγω κανονισμού. Αυτοί οι προσδιορισμοί ως μη βασικοί έχουν μειώσει τη ζήτηση για CFC στην Κοινότητα. Επιπλέον, βάσει του άρθρου 4 παράγραφος 6 του κανονισμού (ΕΚ) αριθ. 2037/2000, αποτρέπεται η εισαγωγή και η διάθεση στην αγορά προϊόντων που περιέχουν CFC, εκτός εάν οι CFC θεωρούνται βασικοί υπό τους όρους που περιγράφονται στο άρθρο 3 παράγραφος 1.
(7) Η Επιτροπή δημοσίευσε ανακοίνωση(4) που απευθύνεται σε εκείνες τις εταιρείες στην Ευρωπαϊκή Κοινότητα οι οποίες προτίθενται να χρησιμοποιήσουν ελεγχόμενες ουσίες για βασικές χρήσεις στην Κοινότητα κατά το 2003 και έλαβε δηλώσεις προθέσεων για βασικές χρήσεις των ελεγχομένων ουσιών κατά το 2003.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής, η οποία ακολούθησε τις διαδικασίες που ορίζονται στο άρθρο 18 του κανονισμού (ΕΚ) αριθ. 2037/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η ποσότητα των ελεγχομένων ουσιών της ομάδας Ι (χλωροφθοράνθρακες 11, 12, 113, 114 και 115) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές ιατρικές χρήσεις στην Κοινότητα το 2003 ανέρχεται σε 1895260,00 χιλιόγραμμα, σύμφωνα με το δυναμικό καταστροφής της στιβάδας του όζοντος.
2. Η ποσότητα των ελεγχομένων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλοι πλήρως αλογονωμένοι χλωροφθοράνθρακες) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2003 ανέρχεται σε 87211,365 χιλιόγραμμα, σύμφωνα με το δυναμικό καταστροφής της στιβάδας του όζοντος.
3. Η ποσότητα των ελεγχομένων ουσιών της ομάδας ΙΙΙ (halons) που διέπονται από τον κανονισμό (EΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2003 ανέρχεται σε 6358,70 χιλιόγραμμα, σύμφωνα με το δυναμικό καταστροφής της στιβάδας του όζοντος.
4. Η ποσότητα των ελεγχομένων ουσιών της ομάδας IV (τετραχλωράνθρακας-τετραχλωρίδιο του άνθρακα) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2003 ανέρχεται σε 133811,70 χιλιόγραμμα, σύμφωνα με το δυναμικό καταστροφής της στιβάδας του όζοντος.
5. Η ποσότητα των ελεγχομένων ουσιών της ομάδας V (1,1,1-τριχλωροαιθάνιο) που διέπονται από τον κανονισμό (EΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2003 ανέρχεται σε 789,68 χιλιόγραμμα, σύμφωνα με το δυναμικό καταστροφής της στιβάδας του όζοντος.
6. Η ποσότητα των ελεγχομένων ουσιών της ομάδας VII (υδροβρωμοφθοράνθρακες) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2003 ανέρχεται σε 11,335 χιλιόγραμμα, σύμφωνα με το δυναμικό καταστροφής της στιβάδας του όζοντος.
7. Η ποσότητα των ελεγχομένων ουσιών της ομάδας "Νέες" (βρωμοχλωρομεθάνιο) που διέπονται από τον κανονισμό (EΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2003 ανέρχεται σε 1,248 χιλιόγραμμα, σύμφωνα με το δυναμικό καταστροφής της στιβάδας του όζοντος.
Άρθρο 2
Οι εισπνευστήρες καθορισμένης δόσης με χλωροφθοράνθρακες (CFC-MDI) που απαριθμούνται στον κατάλογο του παραρτήματος Ι δεν διατίθενται σε αγορές στις οποίες οι CFC έχουν προσδιορισθεί ως μη βασικοί για τα εν λόγω προϊόντα.
Άρθρο 3
Για το χρονικό διάστημα από την 1η Ιανουαρίου έως τις 31 Δεκεμβρίου 2003 ισχύουν οι ακόλουθοι κανόνες:
1. Οι ποσοστώσεις για τις βασικές ιατρικές χρήσεις των χλωροφθορανθράκων 11, 12, 113, 114 και 115 κατανέμονται στις εταιρείες που αναφέρονται στο παράρτημα ΙΙ.
2. Οι ποσοστώσεις για τις βασικές εργαστηριακές χρήσεις των χλωροφθορανθράκων 11, 12, 113, 114 και 115, καθώς και άλλων πλήρως αλογονωμένων χλωροφθορανθράκων, κατανέμονται στις εταιρείες που αναφέρονται στο παράρτημα IΙΙ.
3. Οι ποσοστώσεις για τις βασικές εργαστηριακές χρήσεις των halons κατανέμονται στις εταιρείες που αναφέρονται στο παράρτημα IV.
4. Οι ποσοστώσεις για τις βασικές εργαστηριακές χρήσεις του τετραχλωράνθρακα κατανέμονται στις εταιρείες που αναφέρονται στο παράρτημα V.
5. Οι ποσοστώσεις για τις βασικές εργαστηριακές χρήσεις του 1,1,1-τριχλωροαιθανίου κατανέμονται στις εταιρείες που αναφέρονται στο παράρτημα VI.
6. Οι ποσοστώσεις για τις βασικές εργαστηριακές χρήσεις των υδροβρωμοφθορανθράκων κατανέμονται στις εταιρείες που αναφέρονται στο παράρτημα VII.
7. Οι ποσοστώσεις για τις βασικές εργαστηριακές χρήσεις του βρωμοχλωρομεθανίου κατανέμονται στις εταιρείες που αναφέρονται στο παράρτημα VIII.
8. Οι ποσοστώσεις βασικών χρήσεων για τους χλωροφθοράνθρακες 11, 12, 113, 114 και 115, καθώς και άλλους πλήρως αλογονωμένους χλωροφθοράνθρακες, τον τετραχλωράνθρακα, το 1,1,1-τριχλωροαιθάνιο, τους υδροβρωμοφθοράνθρακες και το βρωμοχλωρομεθάνιο, ορίζονται στο παράρτημα IX.
Άρθρο 4
Η παρούσα απόφαση απευθύνεται στους εξής:
3M Health Care Ltd 3M House Morley Street Loughborough Leicestershire LE11 1EP United Kingdom
Acros Organics bvba Janssen Pharmaceuticalaan 3a B - 2440 Geel
Agfa-Gevaert NV Septestraat 27 B - 2640 Mortsel
Atofina SA Cours Michelet - La Défense 10 F - 92091 Paris La Défense
Aventis London Road, Holmes Chapel Cheshire CW4 8BE United Kingdom
Bespak PLC North Lynn Industrial Estate King's Lynn Norfolk PE30 2JJ United Kingdom
Bie & Berntsen A/S Sandbækvej 7 DK - 2610 Rødovre
Biosolve BV Waalreseweg 17 5554 HA Valkenswaard Nederland
Boehringer Ingelheim GmbH Binger Straße 173 D - 55216 Ingelheim am Rhein
Butterworth Laboratories Ltd 54 Waldegrave Road, Teddington Middlesex TW11 8NY United Kingdom
Carl Roth GmbH Schoemperlenstr. 1-5 D - 76185 Karlsruhe
Chiesi Farmaceutici SpA Via Palermo 26/A I - 43100 Parma
Dow Benelux BV Herbert H. Dowweg 4542 NM Hoek Nederland
Ecotechnics SpA Via L. Longo 21/23 I - 50019 Sesto Fiorentino, Firenze
Environnement SA 111, Bd Robespierre, BP 4513 F - 78304 Poissy
Fisher Scientific Bishop Meadow Road Loughborough LE11 5RG United Kingdom
GlaxoSmithKline Speke Boulevard Speke Liverpool L24 9JD United Kingdom
Groupe de Physique des Solides - CNRS Université Paris 7 Denis-Diderot et Paris 6 Pierre et Marie Curie F - 75251 Paris Cedex 5
Honeywell Specialty Chemicals Wunstorfer Straße 40 Postfach 100262 D - 30918 Seelze
IG Sprühtechnik GmbH Im Hemmet 1 D - 79664 Wehr
Ineos Fluor Ltd PO Box 13, The Heath Runcorn Cheshire WA7 4QF United Kingdom
IVAX Ltd Unit 301 Industrial Park Waterford Ireland
Jaba Farmacêutica SA Rua da Tapada Grande, 2 P - 2710-089 Abrunheira, Sintra
Katholieke Universiteit Leuven Krakenstraat 3 B - 3000 Leuven
Laboratorio Aldo Unión SA Baronesa de Maldá 73 Esplugues de Llobregat E - 08950 Barcelona
Laboratorios Lesvi SA Aptdo. Correos 65 E - 08740 Sant Andreu de la Barca
Laboratoires sérobiologiques 3, rue de Seichamps F - 54425 Pulnoy
Laboratorios Vita SA Avenue Barcelona 69 E - 08970 Sant Joan Despí
LGC Promochem GmbH Mercatorstr. 51 D - 46485 Wesel
Merck KGaA Frankfurter Straße 250 D - 64271 Darmstadt
Miza Pharmaceuticals Ltd Astmoor Industrial Estate
9 Arkwright Road
RUNCORN Cheshire WA7 1NU United Kingdom
Otsuka Pharmaceuticals SA (E) Provenca 388 E - 08025 Barcelona
Panreac Química SA Riera de Sant Cugat 1 E - 08110 Montcada I Reixac
Rathburn Chemicals Mfg Ltd Caberston Road Walkerburn EH43 6AS Scotland
Rohs Chemie GmbH Berliner Str. 54 D - 53819 Neunkirchen-Seelsheid
Schering-Plough Labo NV Industriepark 30 B - 2220 Heist Op Den Berg
SDS Solvants, Documentation, Synthèses SA ZI de Valdonne, BP 4 F - 13124 Peypin
SICOR S.p.A Via Terrazzano 77 I - 20017 Rho Milano
Sigma Aldrich Chemie GmbH Riedstraße 2 D - 89555 Steinheim
Sigma Aldrich Chimie SARL 80, rue de Luzais, L'Îsle d'Abeau
Chesnes
F - 38297 Saint-Quentin-Fallavier
Sigma Aldrich Company Ltd The Old Brickyard
New Road
Gillingham SP8 4XT United Kingdom
Sigma Aldrich Laborchemikalien Wunstorfer Straße 40, Postfach 100262 D - 30918 Seelze
Valeas SpA Pharmaceuticals Via Vallisneri, 10 I - 20133 Milano
Valois SA 50, avenue de l'Europe F - 78160 Marly-le-Roi
Valvole Aerosol Research Italiana (VARI) SpA - LINDAL Group Italia Via del Pino, 10 I - 23854 Olginate (LC)
VWR ISAS 201, rue Carnot F - 94126 Fontenay-sous-Bois
YΑ-Kemia Oy Teerisuonkuja 4 FIN - 00700 Helsinki
Βρυξέλλες, 28 Μαρτίου 2003.

Labels: 7
4
5
20